《送廷仪之任安远》
明代·陈繗

圣王深爱远民安，安远抡才拜宰官。欲为九重宣德化，暂来百宰抚癃残。

露摇征旆吴山晓，月满维舟贡水寒。一路风光从此去，更无纤秽瘴层峦。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。